SKLEP PREDSEDNIKA SODIŠČA
z dne 14. junija 2011(1)
„Intervenciji“
V zadevi C‑627/10,
zaradi tožbe zaradi neizpolnitve obveznosti na podlagi člena 258 PDEU, vložene 29. decembra 2010 (telefaks z dne 21. decembra 2010),
Evropska komisija, ki jo zastopajo H. Støvlbæk, D. Kukovec in M. Žebre, zastopniki, z naslovom za vročanje v Luxembourgu,
tožeča stranka,
proti
Republiki Sloveniji, ki jo zastopa N. Pintar Gosenca, zastopnica,
tožena stranka,
PREDSEDNIK SODIŠČA
po opredelitvi generalnega pravobranilca N. Jääskinena
izdaja naslednji
Sklep
1        S predlogom, vloženim v sodnem tajništvu Sodišča 21. aprila 2011 (elektronsko sporočilo z dne 19. aprila 2011), je Češka republika, ki jo zastopa M. Smolek, zastopnik, predlagala intervencijo v zadevi C‑627/10 v podporo predlogom Republike Slovenije.
2        S predlogom, vloženim v sodnem tajništvu Sodišča 10. maja 2011, je Kraljevina Španija, ki jo zastopa S. Centeno Huerta, zastopnica, z naslovom za vročanje v Luxembourgu, predlagala intervencijo v zadevi C‑627/10 v podporo predlogom Republike Slovenije.
3        Predloga za intervencijo sta bila vložena v skladu s členom 93(1) Poslovnika in na podlagi člena 40, prvi odstavek, Statuta Sodišča Evropske unije.
Iz teh razlogov je predsednik Sodišča sklenil:
1.      Češki republiki in Kraljevini Španiji se dovoli intervencija v zadevi C‑627/10 v podporo predlogom Republike Slovenije.
2.      Intervenientkama bo določen rok za pisno predložitev razlogov v podporo njunim predlogom.
3.      Sodni tajnik bo intervenientkama vročil prepis vseh procesnih aktov.
4.      Odločitev o stroških se pridrži.
Razglašeno v Luxembourgu, 14. junija 2011.
Sodni tajnik
Predsednik
A. Calot Escobar
V. Skouris
1 Jezik postopka: slovenščina.